Rating: 4.9 41 reviews.
1 מקלפים את האגוזים: בסיר בינוני מביאים לרתיחה את המים. מוסיפים את הסודה לשתייה ומאפשרים למים לבעבע. מוסיפים פנימה את האגוזים ומבשלים כ-3-5 דקות. בינתיים מכינים קערה עמוקה עם מי קרח. עורכים מבחן לאגוז אחד ומעבירים אותו מהסיר למי הקרח. מצננים מעט ומקלפים את הקליפה. אם הקליפה יורדת בקלות ניתן להעביר באמצעות כף מחוררת את כל האגוזים למי הקרח. מסירים את הקליפות ומעבירים למסננת. שוטפים תחת מי ברז ומסננים את המים. מעבירים לתבנית אפייה מרופדת בנייר אפייה וקולים כ-15 דקות בחום של 175 מעלות, עד שהאגוזים יבשים וזהובים קלות. מוציאים ומצננים.
2 להכנת הבסיס: בקערת המיקסר עם וו גיטרה מערבלים את הקמח עם הסוכר, אבקת הסוכר והמלח. מוסיפים את החמאה ומערבלים עד לקבלת תערובת פירורית. מוסיפים את החלמון וממשיכים לערבל רק עד שהתערובת מתגבשת לגושי בצק גדולים. אם התערובת יבשה ולא הופכת לבצק, ניתן להוסיף כף אחת או שתיים של שמנת מתוקה. מעבירים את גושי הבצק לתבנית האפייה, ובעזרת הידיים משטחים לשכבה דקה ואחידה. מעבירים למקפיא לכ-20 דקות, ובינתיים מחממים את התנור לחום של 175 מעלות. אופים הישר מהמקפיא כ-15-20 דקות עד להזהבה קלה. מוציאים ומצננים מעט בזמן שמכינים את הקרמל.
3 להכנת הקרמל: במחבת כבדה ועל גבי להבה בינונית מחממים יחד את המים והסוכר. מערבבים מידי פעם ומבשלים עד שהסוכר משנה את צבעו לצבע חום ענברי כ-5-7 דקות. מסירים מהאש ומוסיפים באיטיות את השמנת המתוקה. מחזירים ללהבה ומערבבים היטב. מוסיפים את קוביות החמאה ומממשיכים לבשל על גבי להבה נמוכה ותוך כדי ערבוב עוד 2-3 דקות נוספות עד שהקרמל מסמיך. מסירים מהאש ומוסיפים פנימה את הליקר מערבבים היטב. מוסיפים את האגוזים הקלויים ומערבבים כך שכל האגוזים יצופו היטב בתערובת.מעבירים את האגוזים המקורמלים אל מעל לבצק האפוי והמצונן ומשטחים באופן אחיד. מצננים כשעה בטמפרטורת החדר.
4 להכנת ציפוי השוקולד: מניחים את השוקולד בקערה חסינת חום. בסיר קטן מביאים את השמנת המתוקה לרתיחה. מסירים מהאש ויוצקים מיד על גבי השוקולד. מניחים לדקה-שתיים עד שהשוקולד מתרכך מעט. מערבבים היטב עד לקבלת תערובת חלקה ואחידה. יוצקים את הגאנאש על גבי האגוזים המקורמלים בשכבה אחידה ודקה ומיישרים בעזרת מרית. מעבירים לקירור למשך כשעה ועד ששכבת השוקולד מתייצבת. מוציאים וחותכים לקוביות קטנות בגודל של כ-3X3 ס"מ.